Diari Oficial de la Generalitat Valenciana


Sumari del DOGV 8180, del 29-11-2017 (2017/9769)

Informe ambiental i territorial estratègic de l'estudi de detall en l'illa delimitada per l'avinguda Tòquio i carrer Taiwan en Serra Gelada.
--------------------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9769


Data del document
:   21-09-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informe ambiental i territorial estratègic de l'estudi de detall en l'illa delimitada per l'avinguda Tòquio i carrer Taiwan en Serra Gelada.  
 [2017/9769]  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia núm. 3979/2017, de data 19 de setembre de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall en l'illa delimitada per l'avinguda Tòquio i carrer Taiwan en Serra Gelada. L'informe ambiental i territorial estratègic està inserit en la pàgina web www.benidorm.org.  
  
A iniciativa de la mercantil Villa Mallaeta, SL, amb CIF núm. Z56567077, s'ha presentat en data 13 de març de 2017 (RGE núm. 9544-REGGEN-16629) document inicial estratègic per a l'inici de l'avaluació ambiental i territorial estratègica, pel procediment simplificat, de l'estudi de detall de l'illa entre avinguda Tòquio i carrer Taiwan i UA3, en sòl urbà en zona d'habitatge unifamiliar (VU 1.ª) del Pla general, a fi de procedir a modificar l'estudi de detall aprovat el 29 de setembre de 2006, a fi de segregar en diverses parcel·les la finca núm. 25, reduint de nou a huit les parcel·les resultants, i modificant el traçat del viari interior a major cota (parcel·les 25.7 i 25.8), incrementant el sòl dotacional, per a una millor adaptació topogràfica i aprofitament d'aquestes, mantenint la tipologia edificatòria i les determinacions del Pla general vigent.  
  
Vistos els informes emesos per arquitecte municipal i la tècnica superior en assumptes jurídics municipal, en virtut de les atribucions conferides per la legislació vigent en matèria de règim local, esta alcaldia resol:  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall en l'illa delimitada per l'avinguda Tòquio, carrer Taiwan i UA-3 en Serra Gelada promogut per la mercantil Villa Mallaeta, SL, per no tindre efectes significatius sobre el medi ambient, d'acord amb els criteris establits en l'Annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
Segon. Durant la tramitació urbanística de l'estudi de detall s'hauran de tindre en compte les condicions següents:  
1. S'hauran d'incorporar a la normativa urbanística de la versió definitiva de l'estudi de detall les prescripcions que respecte al tractament del risc d'incendi forestal en la Serra Gelada fa el Pla d'ordenació de recursos forestals de la demarcació d'Altea.  
2. S'haurà de verificar la incorporació de les mesures d'integració paisatgística de l'estudi d'integració paisatgística de l'estudi de detall a la normativa urbanística d'aquest últim en la seua versió definitiva.  
Tercer. De conformitat amb el que preveu l'article 51.7 de la LOTUP, contra la present resolució, atés que no és un acte definitiu en via administrativa, no es pot interposar cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Quart. De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
Cinqué. Notificar aquesta resolució als interessats que apareguen en l'expedient ambiental d'aquesta actuació, i incloure-la en la documentació de planejament urbanístic.  
Sisé. De conformitat amb el que preveu l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.»  
  
Benidorm, 21 de setembre de 2017.- L'alcalde: Antonio Pérez Pérez.